Polisie moet boerdery vergoed vir brandskade - Die Kwêvoël
Inniesak-beleggings bedryf 'n gemengde boerdery onderneming, wat wildboerdery insluit, op verskeie plase in die Rankinspas-distrik wat aan ander mense behoort. Die onderneming huur die plase vir sy bedrywighede.
Die skikking is Woensdag 'n bevel van dié hof gemaak. Die hof het in 2013 bevind die staat en die minister van polisie is aanspreeklik vir die brandskade wat plaaseienaars gely het.
Die brand het op 28 Augustus 2008 naby die polisie se skietbaan op Verdrag uitgebreek. Die polisie was nalatig deurdat die brand versprei het.
Die hof het vroeër bevind dat niemand daar was – laat staan nog 'n gekwalifiseerde persoon – wat die brandbestrydingsproses beheer het nie. Net die studente en die opleidingsbeamptes was daar. Die studente is blykbaar beveel om ses klein brandblussers en 'n paar grotes te gebruik.
In 'n ander saak het die hof onlangs gelas dat R3 784 193,00 betaal word aan Johan Coenraad Weilbach, een van die boere wat skade gely het. Dié bevel het ook gespruit uit 'n skikking met die verweerders.